Publication: Magyar Közlöny
Issue: MK-2011-49 (Year: 2011, Number: 49)
Era: contemporary
Section: a halálbüntetés alkotmányellenességét megállapító 23/1990. (X. 31.) AB határozatban. (ABH 1990, 88, 91–92.)] Ha ezt
Paragraph Index: 1199

5. Innen (a Módtv. érdemi alapulvétele nélkül is) is eljuthatott volna az Alkotmánybíróság a teljes jövedelemszerzõ körre (2005. január 1. és 2010. december 30-a közötti idõszakkal érintett alanyi körre) vonatkozó, visszaható hatályú szabályozás alkotmányellenességének a megállapításához, s ennek következtében a támadott rendelkezés megsemmisítéséhez. Ami ezen belül a 2010-es jövedelemszerzõket illeti: rájuk nézve is a külön mértékû 98%-os adófizetési kötelezettség csak az adott (következõ) adóév kezdetétõl állapítható meg, szó sem lehetett volna esetükben sem az utólagos különadó-fizetési kötelezettség megállapításáról. A határozat többségi indokolása – az általamkifejtettekkelszemben– a 2010-es adóévre nem mondjaki az alkotmányellenességet,hanem– utólag és a már idõközben ugyancsak lezártnak (nem bevallással lezártnak) ítélhetõ 2010-es adóévre vonatkozóan – a törvényalkotás számára lehetõséget nyit egy esetleges újraszabályozásra. Álláspontom szerint erre – lezárt adóévrõl lévén szó – ma már (2011-ben) nem lehet utólag olyan okot (pl. visszaélésszerû helyzet megakadályozását) találni, amely alkotmányosan megengedhetõvé tehetné a tiltott visszaható hatályú szabály alkalmazását (lásd a III. pontban foglaltakat). A magyar Alkotmány hatálya alá tartozó közösség tagjainak morális és jogi egyenlõségén alapuló alkotmányos demokráciában sem szentesítheti a cél az eszközt. Budapest, 2011. május 6. Dr. Kiss László s. k., alkotmánybíró Dr. Lévay Miklós alkotmánybíró párhuzamos indokolása

Source: https://magyarkozlony.hu/hivatalos-lapok/4a404d601b1ba613b5be35afbaa5d56fba32437e/dokumentumok/6ef9036aeda47f7ff49972a0c35d30a3872d64f7/letoltes